Nuwe minimumloon vir huiswerkersDie minimumloon vir huiswerkers styg op 1 Desember, het Mildred Oliphant, minister van arbeid, se kantoor het Dinsdag aangekondig. Die departement van arbeid klassifiseer huiswerkers as onder andere huishoudsters, tuiniers en kinderoppassers. “Die nuwe sektorale vasstelling vir die minimumlone van huishulpe is vanaf 1 Desember 2014 tot 30 November 2015 van toepassing,” het Mokgadi Pela, woordvoerder, in ŉ verklaring gesê. Die nuwe minimumloon vir huishulpe in stedelike gebiede wat meer as 27 gewone ure per week werk, is minstens R10.95 per uur. Dit kom, vir ’n 45-uur-week, neer op R476.68 per week of R2 065.47 per maand. Die bedrag vir huishulpe wat nie in stede werk nie is minstens R9.30 per uur, R418.32 per week, of R1 812.57 per maand. Die nuwe minimumloon vir huishulpe wat in stede werk maar minder as 27 gewone ure per week werk, is minstens R12.40 per uur, R334.74 per week, of R1 450.33 per maand. Die bedrag vir werkers wat nie in stede werk nie is minstens R10.98 per uur, R296.35 per week of R1 284.09 per maand. Hierdie verhoging is die laaste jaar in die huidige driejaar-sektorale siklus.